তিনটি সার কথা মনে রাখুন। থ্যালাসেমিয়া বাহকরা কখনোই কোনো রোগী নয়। আপনি যদি এই রোগের বাহক না হন তা হলে নির্দ্বিধায় এক জন বাহককে বিয়ে করতে পারেন। আপনার সন্তানের থ্যালাসেমিয়া রোগী হওয়ার সম্ভাবনা নেই। এটাই বিজ্ঞানসম্মত যুক্তি ও তথ্য। থ্যালাসেমিয়া একটি জেনেটিক ডিজিজ। জিন মিউটেশন বা ত্রুটি থেকে হয়। আরও সহজ করে বললে, থ্যালাসেমিয়া রক্তের ডিজঅর্ডার ঘটিত একটি বংশগত রোগ। হিমোগ্লোবিনের গন্ডোগোল। থ্যালাসেমিয়া দু’ ধরনের। ক্যারিয়ার অর্থাৎ বাহক আর পেশেন্ট মানে রোগী। বাহকরা সুস্থ ও অস্বাভাবিক হন। রোগী হলে চিকিৎসা করতে হয়। যেহেতু থ্যালাসেমিয়া জিন মিউটেশন ঘটিত একটি রোগ সে কারণে দু’জন বাহকের বিয়ে করা উচিত নয়। বিয়ের আগে তাই আপনি থ্যালাসেমিয়ার বাহক কিনা তাঁর টেস্ট করানো আজকাল অত্যন্ত জরুরি। এইচবিএইচপিএলসি টেস্ট করতে হয়।